| Luandaport. *Luanda* |
| --- |
| *Luandos įlankos panorama, 2013 m. vasaris* |
|  |
| 

LuandaLuanda

8°50′0″ p. pl. 13°14′0″ r. ilg.﻿ / ﻿8.83333°š. pl. 13.23333°r. ilg.﻿ / 8.83333; 13.23333﻿ (Luanda)Koordinatės: 8°50′0″ p. pl. 13°14′0″ r. ilg.﻿ / ﻿8.83333°š. pl. 13.23333°r. ilg.﻿ / 8.83333; 13.23333﻿ (Luanda) |
|  |
| Laiko juosta: (UTC+1) |
|  |
| **Valstybė** | Angolos vėliava Angola |
| **Provincija** | Luandos provincija |
|  |
| **Įkūrimo data** | 1575 m. |
|  |
| **Gyventojų** (2020) | 2 571 861  |
| **Plotas** | 984 km² |
| **Tankumas** (2020) | 2 614 žm./km² |
| **Altitudė** | 6 m |

**Luanda** (port. *Luanda*, anksčiau *Loanda*) – miestas šiaurės vakarų Angoloje, prie Atlanto vandenyno, šalies sostinė ir didžiausias miestas, provincijos centras. Miesto ribose yra 2 571 861 gyventojų (2020 m.), o metropolijoje daugiau nei 8 mln.

Tai pagrindinis šalies uostas ir pramonės centras. Komerciniai ir pramonės kvartalai išsidėstę aplink giliavandenį uostą, o vyriausybiniai ir gyvenamieji kvartalai – aukščiau. Pagrindinės eksporto prekės: nafta, kava, deimantai, geležies rūda, žuvies produktai. Čia perdirbama nafta, gaminamos transporto priemonės, išvystyta tekstilės ir maisto pramonė. Didelis oro uostas, geležinkelio mazgas (susisiekia su *Dalatando* geležies kasyklomis ir gausiu kava regionu apie *Malanje*).

1963 m. įkurtas Agostinjo Neto (*Agostinho Neto*) universitetas, yra Angolos pedagoginis ir socialinių mokslų institutas (įk. 1962 m.). Angolos muziejus įkurtas 1938 m. Mieste yra San Migelio (*São Miguel*) tvirtovė, įkurta XVII a.

Istorija
--------

Luandą 1576 m. sausio 25 d. įkūrė portugalų tyrinėtojas Paulo Dias de Novais, Bartolomėjaus Diaso anūkas, kaip *São Paulo da Assumpção de Luanda*. Iš pradžių mieste gyveno 100 šeimų kolonistų ir 400 kareivių. 1618 m. portugalai pastatė tvirtovę ir ją pavadino San Pedro da Bara. Po to pastatė dar dvi: San Migelio (1634 m.) ir San Fransisko do Penedo (1765–66 m.). Iš jų geriausiai išliko San Migelio tvirtovė.

Olandai buvo užėmę Luandą 1640–1648 m. ir pavadino Ardenburgu.

Nuo XVII a. iki 1836 m. tai buvo pagrindinis uostas, pro kurį buvo gabenami vergai iš Afrikos į Braziliją (tuometinę portugalų koloniją). Į šią prekybą buvo įsivėlę vietiniai vadai ir kariai, iš jos praturtėję. XVII a. imbangalai tapo pagrindiniais mbundų konkurentais tiekiant vergus Luandos turgui. Šeštajame to amžiaus dešimtmetyje per metus būdavo parduodama 5-10 tūkst. vergų.

1844 m. Luandos uostas buvo atidarytas užsienio laivams. 1850 m. Luanda buvo vienas labiausiai išsivysčiusių miestu Portugalijos imperijoje už Europos ribų. Daugybė prekybos kompanijų eksportavo palmių ir Žemės riešutų aliejus, vašką, kopalį, medieną, dramblio kaulą, medvilnę, kavą, kakavą ir kitus produktus. Tuo metu atsirado Angolos gyventojų vidurinysis sluoksnis.

1889 m. gubernatorius Hermenegildo Capelo atidarė akveduką, kad aprūpintų miestą vandeniu, kurio anksčiau trūko, ir užtikrintų miesto augimą.

1940 m. Luandoje gyveno 61 208 žmonės, iš kurių 14,6 % buvo baltieji. 1970 m. mieste gyveno 475 328 žmonės, kurių 26,3 % buvo baltieji. Luandos nepaveikė Portugalijos kolonijų karas (1961–1974 m.), kurio metu Angola tapo nepriklausoma. 1972 m. spauda pavadino Luandą Afrikos Paryžiumi.

1975 m. Luanda tapo nepriklausomos Angolos sostine. Dėl nepriklausomybės paskelbimo ir prasidėjusio Angolos pilietinio karo (1975–2002 m.) dauguma baltųjų paliko miestą. Jie išvyko į Portugaliją arba sausuma į Pietų Afriką. Mieste kilo krizė, nes likę afrikiečiai neturėjo reikiamų įgūdžių palaikyti miesto infrastruktūrą. Dėl pilietinio karo pabėgėlių aplink Luandą susidarė kilometrus besitęsiantys lušnynai.

Po pilietinio karo Luanda tapo vienu brangiausių miestų.

Galerija
--------

* Verslo centrasVerslo centras
* Miesto centrasMiesto centras
* PromenadaPromenada
* Luandos uosto administracijaLuandos uosto administracija
* Angolos nacionalinis bankasAngolos nacionalinis bankas
* Luandos įlanka, matoma iš San Migelio tvirtovėsLuandos įlanka, matoma iš San Migelio tvirtovės
* Nacionalinė asamblėja (parlamentas)Nacionalinė asamblėja (parlamentas)
* Agostinjo Neto universitetasAgostinjo Neto universitetas

Sportas
-------

### Futbolas

#### Futbolo klubai

* CD Primeiro de Agosto futbolo klubas;
* Atlético Petróleos Luanda futbolo klubas;
* Kabuscorp SCP futbolo klubas;
* Progresso Associação do Sambizanga futbolo klubas;
* Atlético Sport Aviação (ASA) futbolo klubas;

#### Stadionai

* Estádio 11 de Novembro stadionas.
* Estádio da Cidadela stadionas.
* Estádio dos Coqueiros stadionas.

### Krepšinis

* Petro de Luanda (krepšinis) – krepšinio ekipa

Išnašos
-------

1. ↑  „Archived copy". Suarchyvuotas originalas 2018-02-12. Nuoroda tikrinta 2018-02-12.  Nežinomas parametras `|url-status=` ignored (pagalba) Citypopulation reporting on Instituto Nacional de Estatística, República de Angola (web) projection july 2019
2. ↑  „A fundação da cidade de Luanda". RTP. Nuoroda tikrinta 16 March 2021.
3. ↑  Leitão, José. „A Missão no Reino de Angola" (PDF).
4. ↑  „Portuguese Colonial Remains". Colonialvoyage.com. Suarchyvuotas originalas 2010-12-25. Nuoroda tikrinta 2011-04-17.  Nežinomas parametras `|url-status=` ignored (pagalba)
5. ↑  See Joseph Miller, *Way of Death: Merchant Capitalism and the Angolan Slave Trade*, London & Madison/Wis, : James Currey & University of Wisconsin Press, 1988
6. ↑  *João C. Curto. Álcool e Escravos: O Comércio Luso-Brasileiro do Álcool em Mpinda, Luanda e Benguela durante o Tráfico Atlântico de Escravos (c. 1480-1830) e o Seu Impacto nas Sociedades da África Central Ocidental. Translated by Márcia Lameirinhas. Tempos e Espaços Africanos Series, vol. 3. Lisbon: Editora Vulgata*. H-net.org. 2002. ISBN 978-972-8427-24-5. Suarchyvuotas originalas 2005-01-22. Nuoroda tikrinta 2009-05-14.  Nežinomas parametras `|url-status=` ignored (pagalba)
7. ↑  Njoku, Onwuka N. (1997). *Mbundu*. pp. 38–39.  Nežinomas parametras `|url-access=` ignored (pagalba)
8. ↑  „Angola Embassy in Cairo". *www.angolaeg.net*. Nuoroda tikrinta 2020-05-28.
9. ↑  angolaPT (3 December 2008). „Angola antes da Guerra (Parte 2)". Suarchyvuotas originalas 19 May 2016. Nuoroda tikrinta 12 September 2017 – via YouTube.  Nežinomas parametras `|url-status=` ignored (pagalba)
10. ↑  „YouTube". *www.youtube.com*. Suarchyvuotas originalas 15 April 2016. Nuoroda tikrinta 12 September 2017.  Nežinomas parametras `|url-status=` ignored (pagalba)
11. ↑  „Tokyo falls out of top 10 most expensive cities - FT.com". ft.com. Nuoroda tikrinta 2016-02-07.


|  |  |
| --- | --- |
|  | **Vikiteka: Luanda** – vaizdinė ir garsinė medžiaga  |